ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
கேலோ இந்தியா பல்கலைக்கழக இறுதிப்போட்டியில் இருந்து 2 வீரர்களை புரோ கபடி லீகில் இணைத்துக் கொள்ள வேண்டும்: மத்திய அமைச்சர் அனுராத் தாகூர்
கோட்டா பல்கலைக்கழகம் மற்றும் சவுத்ரி பன்சி லால் பல்கலைக்கழகத்தின் ஆண்கள் அணிகள் இன்று பெங்களூருவில் நடந்த கேலோ இந்தியா பல்கலைக்கழக விளையாட்டு 2021 இல் ஆடவர் கபடியின் இறுதிப் போட்டியில் சிறப்பாக செயல்பட்டன.
இன்றைய தொடக்க ஆட்டத்தில் குருக்ஷேத்ரா பல்கலைக்கழகம் மற்றும் மகரிஷி தயானந்த் பல்கலைக்கழகம் இடையே நடந்த மகளிர் கபடி போட்டியில் பெண்கள் மகளிர் குருக்ஷேத்ரா பல்கலைக்கழகம் வெற்றி பெற்றது.
ஆண்கள் அணியின் இறுதிப் போட்டியில் கலந்து கொண்ட மத்திய தகவல் ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் அனுராக் தாகூர் ப்ரோ கபடி லீக் 9வது சீசனில், இந்த இறுதிப் போட்டியில் விளையாடிய இரண்டு வீரர்களைச் சேர்த்துக் கொள்ள வேண்டும் என்று கேட்டுக் கொண்டார்.
இந்த இறுதிப் போட்டியில் தங்கம் வென்ற கோட்டா பல்கலைக்கழக கேப்டன் ஆசிஷ் கூறுகையில், முதல் பாதியில் நாங்கள் அனைவரும் சற்று பதட்டமாக இருந்தோம் என்று நினைக்கிறேன் என்றும், இரண்டாம் பாதியில் தங்கள் கோச் அறிவுரையின்படி செயல்பட்டதால் தங்கம் வெல்ல முடிந்தது என்றும் தெரிவித்தார்.
மேலும் விவரங்களுக்கு இந்த ஆங்கில செய்தி குறிப்பை காணவும்:. https://pib.gov.in/PressReleasePage.aspx?PRID=1822368
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத்தகவல்கள்
சுகாதார உள்கட்டமைப்பைப் பெருக்குவதற்கும், நியாயமான கட்டணத்தின் அவசர சிகிச்சை அளிப்பதற்கும் தனியார் துறையை ஈடுபடுத்துமாறு மத்திய அரசு, மாநிலங்களை கேட்டுக் கொண்டுள்ளது
கொவிட்-19 நோயாளிகளுக்கு, அவசர சிகிச்சைப் படுக்கை வசதி, வென்டிலேட்டர்கள், ஆக்ஸிஜன் அளிப்பதற்கான வசதி, உள்ளிட்ட வசதிகளுடன் கூடிய மருத்துவமனைகளின் பற்றாக்குறை இருப்பதாக பல்வேறு செய்திகள் வெளியாகியுள்ளன. மேலும், கொவிட்-19 நோயாளிகளிடம் அதிக கட்டணம் வசூலிப்பதாகவும் செய்திகள் வெளியாகியுள்ளன.
இவற்றைக் கருத்தில் கொண்டு மத்திய சுகாதார மற்றும் குடும்பநல அமைச்சகம், படுக்கைவசதி, அவசர சிகிச்சைக்கான வசதிகளை, சிகிச்சைக்கான நியாயமான, வெளிப்படையான கட்டணத்தில் அளிப்பதற்காக தனியார் மருத்துவமனைகளுடன் பேசுமாறு மாநிலங்களையும், யூனியன் பிரதேசங்களையும் அறிவுறுத்தியுள்ளது. இந்த விஷயத்தில் சில மாநிலங்கள் ஏற்கனவே நடவடிக்கை எடுத்துள்ளன. நியாயமான கட்டணத்தில், அவசர சிகிச்சை வசதிகளை உள்நோயாளிகளுக்கு அளிப்பதற்கான ஒப்பந்தத்தையும், தனியார் துறையுடன் செய்து கொண்டுள்ளன. பிரதமரின் மக்கள் மருத்துவத் திட்டத்தொகுப்பு மற்றும் மத்திய அரசின் சுகாதாரத் திட்டத் தொகுப்பின் கட்டணங்களும், ஏற்கனவே சில மாநிலங்களில் அமலில் உள்ளன. கட்டணங்கள் பகுதி வாரியாக நிர்ணயிக்கப்பட்டுள்ளன.
உள்ளூர் தனியார் மருத்துவ நிறுவனங்களுடன் கலந்தாலோசித்து நியாயமான கட்டணத்தில் கொவிட்-19 நோயாளிகளுக்கு, குறித்த காலத்தில் தரமான சிகிச்சை அளிக்க ஏற்பாடு செய்யுமாறு மத்திய சுகாதார அமைச்சகம் மாநிலங்களுக்கு அறிவுறுத்தியுள்ளது. கட்டணங்கள் நிர்ணயிக்கப்பட்ட பின், அவற்றை கொவிட் நோயாளிகளும், அவர்களின் குடும்பத்தினரும் அறிந்து கொள்ளும் வண்ணம், அது குறித்த விழிப்புணர்வை ஏற்படுத்தவும் வலியுறுத்தியுள்ளது.
----
(Visitor Counter : 197
பிரதமர் அலுவலகம்
பாரதப் பிரதமர் திரு. நரேந்திர மோடியும் மங்கோலிய அதிபர் திரு. கல்த்மாகின் பத்துல்காவும் இணைந்து புத்தர் சிலை திறப்பு
பாரதப் பிரதமர் திரு. நரேந்திர மோடியும் மங்கோலிய அதிபர் கல்த்மாகின் பத்துல்காவும் இணைந்து கவுதம புத்தர் சிலையையும் அவரது பிரதான சீடர்கள் சிலைகளையும் திறந்து வைத்தனர். உலான் பாடோர் என்ற இடத்தில் வரலாற்றுச் சிறப்பு மிக்க காந்தன் டெக்சென்லிங் மடாலயத்தில் இந்தச் சிலைகள் திறந்து வைக்கப்பட்டன.
பாரதப் பிரதமர் 2015ம் ஆண்டு மங்கோலியாவில் பயணம் மேற்கொண்டபோது, காந்தன் டெக்சென்லிங் மடாலயத்தில் பிரார்த்தனை செய்தார். அதையடுத்து, இந்திய, மங்கோலிய நாடுகளில் போற்றப்படும் புத்தர் பிரானின் பாரம்பரியத்தையும் நினைவு கூர்ந்து, அந்த மடாலயத்துக்கு ஒரு புத்த பகவான் சிலையை நன்கொடையாக வழங்குவதாக அறிவித்திருந்தார்.
தனது இரு சீடர்களுடன் புத்தர் அமர்ந்திருக்கும் வகையில் வடிக்கப்பட்டுள்ள இந்தச் சிலை கருணை, அமைதி, இணைந்துவாழ்தல் ஆகிய மூன்று தத்துவங்களையும் உணர்த்துகிறது. காந்தன் டெக்சென்லிங் மடாலயத்தில் இந்த மாதம் தொடக்கத்தில் உல்லான்பத்தார் நகரில் கடந்த செப்டம்பர் 6, 7 ஆகிய தேதிகளில் நடைபெற்ற மூன்றாவது உரையாடல் நிகழ்வில்  இந்த புத்தர் சிலை நிறுவி, பிரதிஷ்டை செய்யப்பட்டது. இந்த சம்வாத் நிகழ்ச்சி புத்த மதம் எதி்ரகொள்ளும் பல்வேறு சிக்கல்கள் குறித்து விவாதிக்க உலகின் பல்வேறு நாடுகளிலிருந்து புத்த மதத் தலைவர்கள், பவுத்த நெறி வல்லுநர்கள், பவுத்த கோட்பாட்டின் அறிஞர்கள் கூடும் ஞான சங்கமம் ஆகும்.
காந்தன் டெக்சென்லிங் மடாலயம் மங்கோலிய பவுத்தர்களின் மிக முக்கியமான மையமாகும். பவுத்த பாரம்பரியம் மிக்க பொக்கிஷமாகவும் திகழ்கிறது. இந்த மடாலயத்தில் அமைதிக்கான ஆசிய பவுத்த மாமன்றத்தின்  11வது மாநாடு கடந்த ஜூன் 21 முதல் 23ம் தேதி வரையில் நடைபெற்றது. அது மாமன்றத்தின் 50வது ஆண்டு விழாவை ஒட்டி நடைபெற்றது. அதில் இந்தியா, தென்கொரியா, வடகொரியா, ரஷ்யா, வங்க தேசம், இலங்கை, பூடான், நேபாளம், தாய்லாந்து, ஜப்பான், லாவோஸ் மக்கள் ஜனநாயகக் குடியரசு  உள்ளிட்ட 14 நாடுகளைச் சேர்ந்த 150 பிரதிநிதிகள் பங்கேற்றனர்.
பாரதப் பிரதமர் திரு. நரேந்திர மோடியும் மங்கோலிய அதிபர் திரு. கல்த்மாகின் பத்துல்காவும் திறந்து வைத்த இந்த புத்தர் சிலை புத்தர் பிரானின் செய்தியைக் குறிக்கும் வகையில் இரு நாடுகளும் தங்களுக்கு இடையில் நல்ல மதிப்பையும் அடையாளப்படுத்தும் வகையில் உள்ளது.
சிறுபான்மையினர் நலன் அமைச்சகம்
நயா சவேரா திட்டம்
சீக்கிய, ஜெயின், முஸ்லிம், கிறிஸ்தவ, பௌத்த மற்றும் பார்சி ஆகிய ஆறு அறிவிக்கப்பட்ட சிறுபான்மை சமூகங்களைச் சேர்ந்த மாணவர்கள் தொழில்நுட்ப மற்றும் தொழில்முறை படிப்புகளில் சேருவதற்கான தகுதித் தேர்வுகளை எழுதவும் குரூப் ஏ, 'பி' மற்றும் 'சி' பிரிவுகளில் போட்டித் தேர்வுகளை எழுதவும் சிறப்பு பயிற்சி மூலம் உதவுவதற்காக சிறுபான்மையினர் நலத்துறை அமைச்சகம் 'நயா சவேரா' திட்டத்தை  செயல்படுத்தியது. இத்திட்டம் நாடு முழுவதும் திட்ட அமலாக்க முகமைகள் மூலம் செயல்படுத்தப்பட்டது. நயா சவேரா திட்டத்தின் கீழ் 1,19,223 சிறுபான்மை மாணவர்கள் மற்றும் தேர்வர்கள் பயனடைந்துள்ளனர்.
இந்த திட்டத்தின் கீழ் பயனடைந்த சிறுபான்மையினரின் மாநில வாரியான விவரங்கள் www.minorityaffairs.gov.in அமைச்சகத்தின் இணையதளத்தில் உள்ளன.
இத்திட்டத்தின் கீழ் பயிற்சிக் காலம் 3 மாதங்கள் முதல் 2 ஆண்டுகள் வரை பயிற்சித் திட்டத்தைப் பொறுத்து இருந்தது. இத்திட்டம் 2022-23 நிதி ஆண்டு முதல் நிறுத்தப்பட்டுள்ளது.
இத் தகவலை சிறுபான்மையினர் நலத்துறை அமைச்சர் திருமதி ஸ்மிருதி இரானி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
வருமானவரி கணக்கு தாக்கல் செய்வதற்கான கடைசி தேதி நீட்டிக்கப்படுகிறது
சில வகை வரி செலுத்துவோருக்கான 2018-19 ஆம் மதிப்பீட்டு ஆண்டுக்கான வருமானவரிக் கணக்கு தாக்கல் செய்வதற்கு கடைசி தேதி 31.07.2018 ஆகும். இது பற்றி பரிசீலித்த மத்திய நேரடி வரிகள் வாரியம் வருமானவரிக் கணக்கை தாக்கல் செய்வதற்கான காலக்கெடுவை 2018, ஜூலை 31 தேதிக்கு பதிலாக 2018 ஆகஸ்ட் 31-ந் தேதியாக இந்த வகை வரி செலுத்துவோருக்கு நீட்டித்துள்ளது.
(Visitor Counter : 118
PIB Headquarters
கொவிட்-19 - பிஐபி செய்தித் தொகுப்பு
25.05.2020
- குடியரசுத் துணைத் தலைவர் செயலகம்
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- குறு சிறு மற்றும் நடுத்தர தொழில் துறை அமைச்சகம்
(
பிரதமர் அலுவலகம்
அந்தமான் நிக்கோபார் தீவுகளுக்குக் கடல்வழி கேபிள் தொடர்பு வசதியை 10 ஆகஸ்ட் 2020 திங்கட்கிழமையன்று பிரதமர் திரு.நரேந்திர மோடி துவக்கி வைக்கிறார்
அந்தமான் நிக்கோபார் தீவுகளுக்கு அதிவிரைவு பிராட்பேண்ட் தொலைத்தொடர்பு வசதி
சென்னை போர்ட் பிளேர், போர்ட் பிளேர் - இதர தீவுகள் ஆகியவற்றுக்கிடையே ஏறத்தாழ 2300 கிலோமீட்டர் தொலைவிற்கு கடலுக்கடியிலான கேபிள் வசதி
கணினிவழி அரசாண்மை, சுற்றுலா, தகவல் தொழில்நுட்பம் ஆகியவற்றுக்கு மிகப்பெரிய ஊக்குவிப்பு
சென்னைக்கும் போர்ட் பிளேருக்கும் இடையே கடல்வழிக் கண்ணாடி இழை கேபிள் தொடர்பை 10 ஆகஸ்ட் 2020 அன்று காணொளி மாநாடு மூலமாக பிரதமர் திரு நரேந்திரமோடி துவக்கி வைத்து நாட்டுக்கு அர்ப்பணிக்கிறார். போர்ட் பிளேருக்கும் சுவராஜ் த்வீப் , லிட்டில் அந்தமான், கார் நிக்கோபார், கமோர்த்தா, கிரேட் நிக்கோபார், லாங் தீவு, ரங்கட், ஆகிய இடங்களுக்குமிடையே கடல் வழி கேபிள் இணைப்பு செயல்படும். அந்தமான் நிக்கோபார் தீவுகளில் இந்தியாவின் மற்ற பகுதிகளில் கிடைக்கப் பெறும் அலைபேசி, தொலைபேசி சேவைகளைப் போல அதே அளவில் விரைவாகவும், உத்தரவாதம் உள்ள அலைபேசி, தொலைபேசி சேவைகளைப் பெற இயலும். இந்தத் திட்டத்திற்கு போர்ட் பிளேரில் 30 டிசம்பர் 2018 அன்று மாண்புமிகு பிரதமர் அடிக்கல் நாட்டினார்.
சேவை துவக்கி வைக்கப்பட்ட பிறகு, சென்னைக்கும் போர்ட் பிளேருக்கும் இடையே வினாடிக்கு 2 x 200 ஜிகா பைட் பேண்ட்வித் கிடைக்கும் போர்ட் பிளேருக்கும், இதரத் தீவுகளுக்கும் இடையே வினாடிக்கு 2x100 ஜிகாபைட் பேண்ட்வித் கிடைக்கும். உத்தரவாதமான, வலுவான, அதிவிரைவு தொலைபேசி பிராட்பேண்ட் வசதிகள் இந்தத் தீவுகளில் கிடைக்கப் பெறுவது நுகர்வோர் கண்ணோட்டத்திலிருந்து மட்டுமல்லாமல், கொள்கை அளவிலும் கணினி வழி அரசாண்மைக்கும் உதவக்கூடிய மிகப்பெரிய சாதனையாகும். 4ஜி அலைபேசி சேவைகளுக்கு செயற்கைக்கோள் மூலமாக அளிக்கப்பட்டு வந்த வரையறுக்கப்பட்ட பாக் ஹால் பேண்ட்வித் சேவையிலும் மிகப்பெரிய முன்னேற்றம் காணப்படும்.
மேம்படுத்தப்பட்ட தொலைபேசி, அலைபேசி சேவை, பிராட்பேண்ட் தொடர்பு வசதி ஆகியவற்றால், அந்தமான் நிகோபார் தீவுகளிலும் இதரத் தீவுகளிலும், சுற்றுலாத் துறை மேம்பாடடையும். தீவுகளில் வேலைவாய்ப்பு பெருகும். பொருளாதாரம் முன்னேற்றமடையும். மக்களின் வாழ்க்கைத்தரம் உயரும். தொலைபேசி வழி மருத்துவம், தொலைபேசி வழிக் கல்வி போன்ற, அரசு அளிக்கும் கணினி வழி அரசாண்மைச் சேவை மேலும் பயனுள்ளதாக இருக்கும்.. சிறு நிறுவனங்கள் இணைய வழி வர்த்தகம் மூலம் பயனடையும். இணையவழிக் கல்வி, அறிவுப் பகிர்வு ஆகியவற்றுக்கும், மேம்படுத்தப்பட்ட பேண்ட்வித் வசதிகள் கல்வி நிறுவனங்களுக்கு உதவும். வர்த்தக நடைமுறை சேவைகளை வெளியிலிருந்து பெறும் சேவைகளுக்கும், நடுத்தர, பெரிய நிறுவனங்களுக்கும், இது பல நல்ல வாய்ப்புகளை அளிக்கும். மத்திய தகவல் தொடர்பு அமைச்சகத்தின் தொலைத் தகவல் தொடர்புத்துறையின் கீழ் யுனிவர்சல் சர்வீஸ் ஆப்ளிகேஷன் நிதியம் என்ற நிதியத்தின் மூலமாக மத்திய அரசு உதவியுடன் இந்தத் திட்டம் செயல்படுத்தப்படுகிறது. இந்தத் திட்டத்தை பாரத் சஞ்சார் நிகாம் லிமிடெட்  செயல்படுத்தியது. டெலிகம்யூனிகேஷன் கன்சல்டன்ட்ஸ் இந்தியா லிமிடெட்  என்ற நிறுவனம் தொழில்நுட்ப ஆலோசகராக இருந்தது. சுமார் 2300 கிலோ மீட்டர் அளவிலான கடல்வழிக் கண்ணாடியிழைக் கேபிள் சுமார் ஆயிரத்து 224 கோடி ரூபாய் செலவில் பதிக்கப்பட்டுள்ளது. இத்திட்டம் குறித்த காலத்திற்குள் செய்து முடிக்கப்பட்டுள்ளது.
புவி அறிவியல் அமைச்சகம்
இந்தியாவின் வடமேற்கு, மத்திய மற்றும் மேற்கு பகுதிகளில் அடுத்த 5-6 நாட்களுக்கு ஓரளவு மழை பெய்யும்
இந்திய வானிலைத் துறையின் தேசிய வானிலை முன்னறிவிப்பு மையம் வெளியிட்டுள்ள முக்கிய வானிலை தகவல்கள் பின்வருமாறு:
தென்மேற்கு பருவமழையின் வடக்கு எல்லை பார்மர், பில்வாரா, தோல்பூர், அலிகார், மீரட் மற்றும் அமிர்தசரஸ் வழியாக தொடர்ந்து சென்று கொண்டிருக்கிறது.
ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி மற்றும் பஞ்சாபின் எஞ்சியுள்ள பகுதிகளில் அடுத்த 5 நாட்களுக்கு தென்மேற்கு பருவமழை மேலும் தீவிரம் அடைய வாய்ப்பில்லை என்று தெரிகிறது.
எனவே, இந்தியாவின் வடமேற்கு, மத்திய மற்றும் மேற்கு பகுதிகளில் அடுத்த 5-6 நாட்களுக்கு ஓரளவு மழை பெய்யும். ஒரு சில பகுதிகளில் இடி, மின்னலுடன் கூடிய மழை பெய்யும்.
ஏற்கனவே கணித்தவாறு, வடமேற்கு இந்தியாவின் நிலப் பகுதிகளில் வெப்ப அலை குறைந்து, பஞ்சாப், ஹரியானா, தில்லி மற்றும் அதற்கு அருகில் உள்ள மேற்கு உத்தரப் பிரதேச பகுதிகளில் பரவலாக மழை பெய்தது. வடமேற்கு இந்தியாவில் அதிகபட்ச வெப்பநிலை மேலும் குறைந்து அடுத்த 5 நாட்களுக்கு வெப்ப அலை இல்லாமல் இருக்கும் என்று எதிர்பார்க்கப்படுகிறது.
அதிக ஈரப்பதம் மிக்க தென்மேற்கு காற்று மற்றும் காற்றழுத்த தாழ்வு நிலையின் காரணமாக, பீகார், துணை ஹிமாலய மேற்கு வங்கம், சிக்கிம், அருணாச்சலப் பிரதேசம், அசாம் மற்றும் மேகாலயாவில் அடுத்த 5 நாட்களுக்கு பரவலாக மழை பெய்யும். ஒரு சில இடங்களில் பலத்த மழையும் பெய்யக்கூடும்.
பீகார், ஜார்கண்ட், சத்தீஸ்கர், மேற்கு வங்கம் உள்ளிட்ட பகுதிகளில் அடுத்த 24 மணி நேரத்தில் இடி மின்னலுடன் கூடிய மிதமானது முதல் பலத்த மழை மழை பெய்யக்கூடும். இதன் காரணமாக வெளிப்புறங்களில் உள்ள மக்கள் மற்றும் கால்நடைகளுக்கு பாதிப்பு ஏற்படலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732529
-----
(Visitor Counter : 161
PIB Headquarters
சென்னையில் வேலைவாய்ப்பு முகாம்
சென்னை சாந்தோமில் இயங்கும் எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைப்போக்கு சேவை மையம், ஒர்க்ஃபிரீக்ஸ் கார்ப்பரேட் சர்வீசஸ் எனும் தனியார் நிறுவனத்துடன் சேர்ந்து, சென்னையில் வரும் 30 ஆம் தேதி வேலைவாய்ப்பு முகாமுக்கு ஏற்பாடு செய்துள்ளது.
எஸ்.சி., எஸ்.டி., பிரிவினருக்கான மத்திய அரசின் தேசிய வாழ்க்கைப்போக்கு சேவை மையம், சாந்தோம் நெடுஞ்சாலை, சென்னை 600 004,  என்ற முகவரியில், காலை 9.30 மணி முதல் மாலை 4 மணிவரை வேலைவாய்ப்பு முகாம் நடைபெறும்.
பிபிஓ, வங்கிப்பிரிவு, காப்பீட்டுப் பிரிவு, மின்னணு வணிகம், கல்வி, தகவல் தொழில்நுட்பம், விளம்பரத் துறை, மார்க்கெட்டிங், விற்பனை, மனிதவளத் துறை உட்பட பல்வேறு பிரிவுகளில் தனியார் நிறுவனங்களில், புதியவர்களுக்கும், அனுபவமிக்கவர்களுக்கும் வேலைவாய்ப்புகள் உள்ளன. சம்பளம் மாதம் ரூ.10,000-லிருந்து ரூ.30,000 வரை. 22 வயது முதல் 35 வயதிற்கு உட்பட்டவர்கள் இதில் கலந்து கொள்ளலாம். பட்டதாரிகளுக்கு முன்னுரிமை அளிக்கப்படும். இருப்பினும், பிளஸ் டூ முடித்தவர்களும், தகுதியான பணிகளுக்கு தேர்வு செய்யப்பட வாய்ப்புள்ளது.
எஸ்.சி., எஸ்.டி., பிரிவைச் சேர்ந்தவர்களுக்கு முன்னுரிமை அளிக்கப்பட்டாலும், பொதுப்பிரிவைச் சேர்ந்த தகுதி வாய்ந்த, அனுபவமிக்கவர்களும் இதில் கலந்து கொள்ளுமாறு அழைக்கப்படுகின்றனர். இந்த முகாமில் கலந்து கொள்ள விரும்புவர்கள் தங்களது பெயர்களை www.workfreaks.in/applyjob -ல் 28 ஆம் தேதி வரை பதிவு செய்து கொள்ளலாம்.
பதிவு செய்து கொள்ளாதவர்களும் நேரடியாக அந்த இடத்திற்கு வந்து பதிவு செய்யலாம் என்று மண்டல வேலைவாய்ப்பு உதவி அதிகாரி திரு சுஜித் குமார் சாஹூ வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
நிதி அமைச்சகம்
இந்தியப் பொருளாதாரத்தின் வளர்ச்சி
ஐ நா 2018 உலக பொருளாதார நிலையும் எதிர்காலமும் என்ற அறிக்கையில் இந்தியப் பொருளாதாரம் 2018-19ல் 7.2 சதவீத வளர்ச்சியையும் 2019-20ல் 7.4 சதவீத வளர்ச்சியும் அடையும் என தெரிவிக்கப்பட்டுள்ளது. இந்தியாவின் பொருளாதார எதிர்காலம் வலுவான தனியார் நுகர்வு, பொது முதலீடுகள் மற்றும் தற்போது நடைபெற்று வரும் அமைப்புச் சீர்திருத்தங்கள் ஆகியவற்றின் பேருதவியுடன் நேர்மறையாக இருக்குமென்று அந்த அறிக்கை தெரிவிக்கிறது.
மொத்த நிர்ணய முதலீட்டு அமைப்பில் பொதுத்துறையின்  பங்கு 2011-12ல் 21.4 சதவீதமாக இருந்து 2014-15ல் 23.3 சதவீதமாகவும் 2016-17ல் 25.1 சதவீதமாகவும் உயர்ந்தது. மொத்த உள்நாட்டு உற்பத்தியில் பொதுமக்கள் மொத்த நிர்ணயிக்கப்பட்ட முதலீடு அமைப்பின் பங்கு நடப்பு விலைகள் அடிப்படையில் 2014-15ல் 7 சதவீதமாக இருந்து 2016-17ல் 7.2 சதவீதமாக உயர்ந்தது. மொத்த உள்நாட்டு உற்பத்தியில் பொதுத்துறை நிறுவனங்களின் சராசரி பங்களிப்பு 2014-15 முதல் 2016-17 வரையிலான காலத்தில் 9.5 சதவீதமாக இருந்தது. இது 2012-13ல் 3 சதவீதம் மட்டுமே.
மத்திய அரசு மற்றும் இந்திய ரிசர்வ் வங்கி ஆகியவை எடுத்த கொள்கை நடவடிக்கைகள் காரணமாக இந்தியப் பொருளாதாரத்தின் மீதான நம்பிக்கை உயர்ந்துள்ளது. இந்தியாவின் உள்ளுர் மற்றும் வெளிநாட்டு நாணய வெளியீடு தரத்தினை மூடீஸ் நிறுவனம் Baa2 என்ற தரத்திற்கு உயர்த்தியுள்ளது. மேலும் இந்தியாவின் பொருளாதார சீர்திருத்தம் தொடர்ந்து முன்னேறி இந்தியாவின் வளர்ச்சித் திறனை மேம்படுத்தும் என்ற எதிர்பார்ப்பில் இந்தத் தரநிலை தொடர்ந்து இருக்கும் என்றும் அந்த நிறுவனம் கூறியுள்ளது. இந்தியப் பொருளாதாரத்தின் நம்பிக்கையை மேம்படுத்தவும் அதன் வளர்ச்சியை உயர்த்துவதற்கும் மத்திய அரசு பல்வேறு நடவடிக்கைகளை எடுத்துள்ளது. உற்பத்தித்துறைக்கு உத்வேகம், போக்குவரத்து மற்றும் மின்சாரத்துறைக்கு உறுதியான நடவடிக்கைகள் இதர நகர்ப்புற மற்றும் கிராமப்புற அடிப்படை வசதித் திட்டங்களுக்கான நடவடிக்கைகள், அன்னிய நேரடி முதலீட்டுக் கொள்கையில் விரிவான சீர்திருத்தங்கள், ஜவுளித் தொழிலுக்கு சிறப்பு தொகுப்புத் திட்டங்கள், குறைந்த விலை வீட்டு வசதி மற்றும் கடலோர இணைப்புகள் ஆகியவற்றுக்கு அடிப்படை வசதி அந்தஸ்து வழங்கி மேம்பாட்டை உயர்த்துதல் ஆகியன இந்த நடவடிக்கைகளில் சில ஆகும்.
மக்களவையில் இன்று  கேள்விக்கு எழுத்து மூலம் அளித்த பதிலில் நிதித்துறை இணையமைச்சர் திரு. பொன்.ராதாகிருஷ்ணன் இந்தத் தகவலை தெரிவித்துள்ளார்.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 322
உள்துறை அமைச்சகம்
மனித உரிமை தினத்தைக் கொண்டாடியது, தேசிய மனித உரிமை ஆணையம்
மனித உரிமை தினத்தை, தேசிய மனித உரிமை ஆணையம் தில்லியில் இன்று கொண்டாடியது. இந்நிகழ்ச்சியில் மத்திய உள்துறை இணையமைச்சர் திரு நித்யானந்த் ராய் காணொலிக் காட்சி மூலம் கலந்து கொண்டு உரையாற்றினார்.
இந்நிகழ்ச்சியில் அவர் பேசியதாவது:
மனித உரிமைகள், வேத காலத்தில் இருந்து இந்தியாவில் இருக்கின்றன. மனித இனத்தையும், மனிதநேயத்தையும் பிரதமர் திரு நரேந்திர மோடி எப்போதும் மதிப்பவர். மனித இனத்துக்கு சேவை செய்வதுதான், அவரது வாழ்க்கையின் லட்சியம். மனித உரிமை ஆணையத்துக்கு அதிகாரம் வழங்குவதில் மத்திய உள்துறை அமைச்சர் திரு அமித்ஷா உறுதியுடன் உள்ளார். சமூகத்தில் பின்தங்கியவர்களின் நலன் மற்றும் மேம்பாட்டுக்கு மத்திய அரசு அதிக முன்னுரிமை அளிக்கிறது. பின்தங்கிய சமூகத்தினரின் உரிமைகள் பாதுகாக்கப்படும். மனித உரிமைகளைப் பாதுகாத்து வளர்ப்பதில், உள்ளூர் பஞ்சாயத்துக்களின் பங்கு முக்கியமானது. அதனால் உள்ளூர் பஞ்சாயத்துக்களுக்கு அதிகாரம் அளிக்க முயற்சிகள் மேற்கொள்ளப்படுகின்றன.
கொரோனா தொற்று காலத்தில், பிரதமரின் ஏழைகள் நலன் திட்டத்தின் கீழ், ஒவ்வொருவரின் உணவு உரிமையை மத்திய அரசு உறுதி செய்தது. அப்போதுதான் யாரும் பசியோடு இருக்க மாட்டார்கள். இது தவிர மகாத்மா காந்தி தேசிய ஊரக வேலை உறுதித் திட்டத்தின் கீழ், தொழிலாளர்களின் ஊதியம் உயர்த்தப்பட்டது. கொவிட்-19-ஆல் பாதிக்கப்பட்ட புலம்பெயர் தொழிலாளர்களின் வங்கிக் கணக்கில், மத்திய அரசு நேரடியாக நிதியுதவி அளித்தது.
மனித உரிமைகளைப் பாதுகாத்து வளர்ப்பதில், தேசிய மனித உரிமை ஆணையத்தின் பங்கு பாராட்டுக்குரியது. எந்த அச்சமும், பாரபட்சமும் இல்லாமல் தேசிய மனித உரிமை ஆணையம் தனது பணியை மேற்கொள்கிறது. மனித உரிமைகளை வலுப்படுத்துவது சமூகத்தின் ஒட்டு மொத்த பொறுப்பு.
இவ்வாறு மத்திய அமைச்சர் திரு நித்யானந்த் ராய் தெரிவித்தார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679694
••••••••••••••
(Visitor Counter : 275
நுகர்வோர் நலன், உணவு மற்றும் பொது விநியோகம் அமைச்சகம்
புலம்பெயர்ந்த தொழிலாளர்களுக்கு சுயசார்பு பாரதத் திட்டத்தின் கீழ் விலையில்லா உணவு தானியம்
நாடு முழுவதும் புலம் பெயர்ந்த 8 கோடி தொழிலாளர்களுக்கு பாரதப் பிரதமர் அறிவித்த சுயசார்பு பாரத தொகுப்பு திட்டத்தின் கீழ் 2020ம் ஆண்டு மே, ஜூன் ஆகிய மாதங்களில் குடும்பத்துக்குத் தலா 5 கிலோ விலையில்லா உணவு தானியம் வழங்குவது என்று மத்திய அரசு முடிவு செய்துள்ளது. தேசிய உணவுப் பாதுகாப்புச் சட்டத்தின் கீழும், மாநில பொதுவிநியோகத் திட்டத்தின் கீழ் ரேஷன் அட்டை வைத்திருக்காத தொழிலாளர்களுக்கு இந்த உணவு தானியம் வழங்கப்படும்.
இத்திட்டத்தைச் செயல்படுத்த மொத்தம் ரூ. 3,500 கோடி மதிப்பிடப்பட்டுள்ளது. இதற்கான செலவை மத்திய அரசே ஏற்கும். இதற்காக அகில இந்திய உணவு தானிய ஒதுக்கீட்டில் 8 லட்சம் மெட்ரிக் டன் அளவுக்கு உணவு தானியங்கள் வழங்கப்படும்.
இத்திட்டத்தின் கீழ் உணவு தானியத்தை வழங்கும் பணியை இந்திய உணவுக் கழகம் ஏற்கெனவே தொடங்கிவிட்டது. புலம் பெயர்ந்த தொழிலாளர்கள் அவரவர் சார்ந்த மாநிலங்களுக்காக தமிழகம் இன்று மே 16 ம் தேதி 1,109 மெட்ரிக் டன் அரிசியை அளித்துள்ளது. அதைப் போல், கேரளம் 151 மெட்ரிக் டன் அளித்துள்ளது.
இத்திட்டத்தின் கீழ் உணவு தானியத்தை வழங்குவதற்கான அனைத்து ஏற்பாடுகளும் செய்யப்பட்டுவிட்டன. எந்த மாநிலத்தின் மற்றும் பிரதேசங்களின் தேவையையும் ஈடு செய்வதற்காக ஒவ்வொரு மாநிலத்திலும் யூனியன் பிரதேசத்திலும் போதுமான தானியங்கள் இருப்பு வைக்கப்பட்டுள்ளன. நாட்டின் எந்தப் பகுதியின் தேவைக்கு ஈடு செய்வதற்காக போதுமான இருப்பு அந்தமான், லட்சத் தீவு உள்பட நாட்டின் அனைத்துப் பகுதிகளிலும் உள்ள 2122 பொருள் கிடங்குகளில் வைக்கப்பட்டுள்ளன. அத்துடன் உணவு தானியம் தேவைப்படும் மாநிலங்கள், யூனியன் பிரதேசங்களுக்கு ரயில், சாலை மார்க்கவும் கடல் வழியாகவும் வழங்கி தேவை இருப்பு நிரப்பப்படுகின்றன.
தொழிலாளர் மற்றும் வேலைவாய்ப்பு அமைச்சகம்
திரிபுராவின் அகர்தலாவில், 100 படுக்கை வசதிகொண்ட இஎஸ்ஐசி மருத்துவமனைக்கு மத்திய தொழிலாளர் மற்றும் வேலைவாய்ப்புத்துறை அமைச்சர் திரு. பூபேந்திர யாதவ் அடிக்கல்நாட்டினார்
திரிபுராவில் 100 படுக்கை வசதியுடன் கூடிய தொழிலாளர் அரசுக் காப்பீட்டுக் கழகமான, இ.எஸ்.ஐ.சியின் மருத்துவமனைக்கு மத்திய தொழிலாளர் நலன், வேலைவாய்ப்பு, சுற்றுச்சூல், வனம் மற்றும் பருவநிலை மாற்றத் துறை அமைச்சர் திரு. பூபேந்திர யாதவ் புதுதில்லியில் இருந்தபடி காணொலி காட்சி மூலம் அடிக்கல் நாட்டினார்.
இந்த விழாவில், திரிபுரா முதலமைச்சர் டாக்டர். மாணிக் சஹா, மத்திய தொழிலாளர், வேலைவாய்ப்பு, பெட்ரோலியம் மற்றும் இயற்கை எரிவாயுத்துறை இணையமைச்சர் திரு. ராமேஸ்வர் தெலி, சமூக நீதி மற்றும் அதிகாரமளித்தல் துறை இணையமைச்சர் குமாரி பிரதீமா பெளமிக் ஆகியோர் சிறப்பு விருந்தினர்களாகக் கலந்துகொண்டனர்.
அகர்தலாவில் 5 ஏக்கர் பரப்பளவில், கட்டப்பட உள்ள 100 படுக்கை கொண்ட இந்த இஎஸ்ஐசி மருத்துவமனை நேரடியாக இஎஸ்ஐசியால் நிர்வகிக்கப்படும். ரூ. 100 கோடி மதிப்பிலான இந்த மருத்துவமனையை, 3 ஆண்டுகளுக்குள் கட்டி முடிக்கத் திட்டமிடப்பட்டுள்ளது. ஓபிடி, ஐபிடி, மாடுலர் ஓடி உட்பட அனைத்து அதி-நவீன வசதிகளும் இந்த மருத்துவமனையில் இடம்பெறும்.
அகர்தலாவைச் சேர்ந்த 60 ஆயிரம் இஎஸ்ஐசி பயனாளிகளும், அதன் சுற்றுப் புறங்களைச் சேர்ந்தவர்களும், இந்த மருத்துவமனையால் பெரிதும் பயனடைவார்கள் என எதிர்பார்க்கப்படுகிறது.
விழாவில் உரையாற்றிய அமைச்சர் திரு. பூபேந்திர யாதவ், வடகிழக்கு மாநிலங்களின் வளர்ச்சியில் கவனம் செலுத்தும், பிரதமர் திரு. நரேந்திர மோடியின் தொலைநோக்குத் திட்டத்தைச் செயல்படுத்துவதாக இஎஸ்ஐசி மருத்துவமனை அமையும் என்றார். வடகிழக்கு மாநிலங்களில் அதிவேக வளர்ச்சியை சாத்தியமாக்க மத்திய அரசு உறுதி பூண்டுள்ளது என்றும், வடகிழக்கு மாநிலங்களில் வேலைவாய்ப்பை உருவாக்கவும், அமைப்பு சாராத் துறைகளில் பணியாற்றும் தொழிலாளர்கள் உள்ளிட்ட அனைத்து தொழிலாளர்ளுக்கும் சமூக பாதுகாப்பை உருவாக்குவதற்கு முனைப்பான நடவடிக்கைகள் மேற்கொள்ளப்பட்டு வருவதாகவும் அவர் குறிப்பிட்டார்.
அமைப்பு சாரா துறைத் தொழிலாளர்களுக்காக இ-ஷ்ரம் முன்பதிவு வசதியை ஏற்படுத்த, திரிபுரா மாநில அரசுடன், மத்திய தொழிலாளர் மற்றும் வேலைவாய்ப்புத் துறை அமைச்சர் இணைந்து செயல்படும் எனவும் மத்திய அமைச்சர் திரு. பூபேந்திர யாதவ் தெரிவித்தார்.
நிதி அமைச்சகம்
ஜிஎஸ்டியை உண்மையிலேயே "ஒரே நாடு, ஒரே வரி" எனும் லட்சியத்துக்கு உட்படுத்தும் வகையில், ஜம்மு காஷ்மீர் மாநிலமும் இன்று ஜிஎஸ்டியுடன் இணைகிறது
மத்திய ஜிஎஸ்டி சட்டம் மற்றும் ஒருங்கிணைந்த ஜிஎஸ்டி சட்டம் இரண்டின் அதிகார வரம்புகளை ஜம்மு-காஷ்மீர் மாநிலத்துக்கும் விரிவாக்கும் வகையில், மத்திய சரக்குகள் மற்றும் சேவைகள் வரி  அவசரச் சட்டம், 2017 மற்றும் ஒருங்கிணைந்த சரக்குகள் மற்றும் சேவைகள் வரி  அவசரச் சட்டம், 2017 எனும் இரண்டு அவசரச் சட்டங்களை இந்தியக் குடியரசுத்தலைவர் இன்று பிரகடனப்படுத்தினார். இதன்மூலம், ஜம்மு-காஷ்மீர் மாநிலமும் ஜிஎஸ்டியை உண்மையிலேயே "ஒரே நாடு, ஒரே வரி" லட்சியத்துக்குட்படுத்தும் வகையில், ஜிஎஸ்டியுடன் இணைந்தது.
இதற்குமுன், ஜிஎஸ்டி ஜூலை 1, 2017 அன்று நள்ளிரவுமுதல் அமலாக்கப்பட்டது. ஆனால், ஜம்மு-காஷ்மீர் மாநிலத்துக்கான சிறப்பு விதிகளின்படி அதனை ஜிஎஸ்டி வரம்புக்குள் கொண்டுவருவதற்கு இன்னும் சில சட்ட நடவடிக்கைகளை நிறைவேற்ற வேண்டியிருந்தது.
ஜூலை 6, 2017 அன்று குடியரசுத்தலைவர் ஒப்புதல் அளித்த இந்திய அரசியலமைப்பு சட்டத் திருத்தம் , 2017 சட்டத்துடன் ஜிஎஸ்டி நடைமுறையை ஏற்கும் வகையில் ஜம்மு-காஷ்மீர் மாநிலம் முதல் கட்ட நடவடிக்கையை எடுத்தது. அதன் விளைவாக, ஜிஎஸ்டியை நாடெங்கும் அமலாக்க வழிசெய்த இந்திய அரசியலமைப்புச் சட்டத்துக்கான நூற்று ஒன்றாவது திருத்தச் சட்டம், ஜம்மு-காஷ்மீர் மாநிலத்துக்கும் உரித்தானது. அதனைத் தொடர்ந்து, ஜூலை 7, 2017 அன்று அந்த மாநிலத்தின் சட்டமன்றம், மாநிலத்துக்குள்ளான சரக்குப் பரிமாற்றங்கள் மீது மாநில ஜிஎஸ்டி வரிவிதிக்கும் அதிகாரம் வழங்கும் ஜம்மு-காஷ்மீர் சரக்குகள் மற்றும் சேவைகள் வரி மசோதா, 2017-வை நிறைவேற்றியது.
குடியரசுத்தலைவர், மத்திய ஜிஎஸ்டி சட்டம் மற்றும் ஒருங்கிணைந்த ஜிஎஸ்டி சட்டம் இரண்டின் அதிகார வரம்புகளை ஜம்மு-காஷ்மீர் மாநிலத்துக்கும் விரிவாக்கும் வகையில், மத்திய சரக்குகள் மற்றும் சேவைகள் வரி  அவசரச் சட்டம், 2017 மற்றும் ஒருங்கிணைந்த சரக்குகள் மற்றும் சேவைகள் வரி  அவசரச் சட்டம், 2017 எனும் இரண்டு அவசரச் சட்டங்களும் உடனிணைந்து ஜூலை 8, 2017 முதல் செயல்பாட்டுக்கு வருவதற்காக, இந்தியக் குடியரசுத்தலைவர் பிரகடனப்படுத்தினார்.
(Visitor Counter : 89
சிறப்பு சேவைகள் மற்றும் கட்டுரைகள்
தபால் ஆயுள் காப்பீடு  / ஊரக தபால் ஆயுள் காப்பீடு  நேரடி ஏஜென்டு பதவிகளுக்கான நேர்காணல்
தபால் ஆயுள் காப்பீடு  / ஊரக தபால் ஆயுள் காப்பீடு  நேரடி ஏஜென்ட் பதவிகளுக்கான நேர்காணல், சென்னை 600 045, தாம்பரம் தபால் அலுவலங்களின் மூத்த கண்காணிப்பாளர் அலுவலகத்தில் 09/07/2021-ம் தேதி காலை 11 மணிக்கு நடத்தப்படும். கீழ்கண்ட தகுதிகள் உள்ள விருப்பம் உள்ள விண்ணப்பதாரர்கள், சான்றிதழ்கள் மற்றும் ஆவணங்களின் நகல்களுடன் நேர்காணலில் கலந்து கொள்ளலாம்.
விண்ணப்பதாரர் மத்திய / மாநில அரசுகள் நடத்திய 10ம் வகுப்பு தேர்வில் தேர்ச்சி பெற்றிருக்க வேண்டும். நேர்காணல் தேதி அன்று, விண்ணப்பதாரரின் குறைந்தபட்ச வயது 18 ஆகவும், அதிகபட்ச வயது 50 ஆகவும் இருக்க வேண்டும்.
வேலை இல்லாத / சுய வேலை செய்யும் படித்த இளைஞர்கள், காப்பீடு நிறுவனத்தின் முன்னாள் ஆயுள் காப்பீடு ஆலோசகர்கள் / ஏஜென்டுகள், முன்னாள் ராணுவத்தினர், அங்கன்வாடி பணியாளர்கள், மகளிர் சங்க ஊழியர்கள், ஓய்வுபெற்ற ஆசிரியர்கள், சுயஉதவிக் குழுவினர், கிராமத் தலைவர்கள், கிராம பஞ்சாயத்து உறுப்பினர்கள் இந்த பதவிக்கு விண்ணப்பிக்கலாம்.
இவ்வாறு சென்னை 600 045, தாம்பரம் கோட்டம், தபால் அலுவலக மூத்த கண்காணிப்பாளர் திருமதி டி.வி.சுந்தரி விடுத்துள்ள பத்திரிகை செய்தி குறிப்பில் தெரிவிக்கப்பட்டுள்ளது.
சிறுபான்மையினர் நலன் அமைச்சகம்
மௌலானா ஆசாத் கல்வி அறக்கட்டளை
மௌலானா ஆசாத் கல்வி அறக்கட்டளை மூலம் மத்திய சிறுபான்மையின விவகாரங்கள் துறை அமைச்சகம் 2 உதவித் தொகை திட்டங்களை செயல்படுத்துகிறது.
தன்னார்வ தொண்டு நிறுவனங்களால் நடத்தப்படும் கல்வி நிறுவனங்களின் உள்கட்டமைப்பு மேம்பாட்டுக்கான உதவித்தொகை திட்டம் அதில் ஒன்றாகும். மற்றொன்று பேகம் ஹசரத் மஹல் திட்டமாகும். இதில் 9-ம் வகுப்பு முதல் 12-ம் வகுப்பு வரை பயிலும் சிறுபான்மையின மாணவிகளுக்கு உதவித் தொகை வழங்கப்படுகிறது. இத்திட்டம் பிரதமரின் கல்வி அதிகாரம் அளித்தல் திட்டத்தின் கீழ் செயல்படுத்தப்படுகிறது.
மௌலானா ஆசாத் கல்வி அறக்கட்டளை போதுமான நிதி வசதியை கொண்டுள்ளது. அதன் நிதியில் இருந்து வரும் வட்டி வருவாய் இந்த அறக்கட்டளையின் பணிகளுக்கும் உதவித் தொகை வழங்கும் நடவடிக்கைகளுக்கும் போதுமானதாக உள்ளது.
இந்த தகவலை மாநிலங்களவையில் எழுத்து மூலம் அளித்த பதிலில் சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜூபின் இரானி தெரிவித்துள்ளார்.